文千歲

文千歲，本名黃富華，廣東番禺人，香港著名粵劇演員。首本劇目有《胡不歸》、《唐宮恨史》等。門下弟子有游龍同黎耀威。

生平 
文千歲喺廣東番禺茭塘村出世，7歲就開始做大戲，跟老豆黃千峰入「前程劇團」。約莫9歲跟北派師傅竇庭志學北派武藝，後尾跟咗何湘子，做龍虎武師，藝名「若游龍」。13歲入「人之初劇團」，藝名「小千歲」，1963年改名叫「文千歲」。跟住喺「黃金粵劇團」做文武生。早期唱陳笑風腔，後來唱腔發展到有個人風格。後來同人拍檔組嘅粵劇團有「千寶」、「龍鳳」、「千群」、「寶人和」、「千鳳鳴」、「千麗」、「豐華」、「高陞」等；亦加入過順德市粵劇團、廣州市粵劇團同肇慶市粵劇團等。
1973年，同麗莎合唱《桃紅柳綠》，攞「金唱片獎」。1976年，同梁少芯組「千歲粵劇團」，後尾改名叫「富榮華粵劇團」，喺美加、澳洲、東南亞同中國大陸演出。之後又成立「千連芯粵劇團」同「千連芯青少年粵劇團」。1980年，同盧秋萍合唱《唐宮恨史》攞「雲雀獎」。1983年攞美國西雅圖政府頒嘅「粵劇藝術家貢獻獎狀」。1991年，喺高山劇場同香港文化中心做首屆個人粵曲演唱會；同年，同梁少芯合唱賀年小調攞「金唱片獎」，仲攞埋「瀟灑腔粵曲王」榮譽獎。1998年，攞美國加州政府頒嘅「粵劇藝術家貢獻獎狀」。

2001年同梁少芯成立「千歲粵劇研究院」。2006年辦「主恩粵劇戲曲藝人之家」。2008年做福音粵曲音樂會《新歲頌》；同年，同梁少芯合唱嘅《救世主耶穌》攞「白金唱片獎」。2010年，做粵劇《挪亞方舟》編劇。2010年12月，同曾慧喺新光戲院做「文千歲藝術專場」，跟住同尹飛燕做「燕韻鏗鏘賀華誕」專場。2011年2月退休，移民美國。2018年，出自傳《千歲演義》。

劇目

首本劇目 
《胡不歸》
《大鬧青竹寺》
《呂布與貂蟬》
《西施》
《唐宮恨史》
《梁祝恨史》
《情淚洒征袍》
《一曲琵琶動漢皇》
《隋宮十載菱花夢》
《唐明皇與楊貴妃》
《蘇東坡夢會朝雲》

開山劇目 
《仙凡未了情》
《蘇東坡夢會朝雲》
《南俠展昭花月情》
《楊二舍化緣》
《南宋文天祥》
《唐宮恨史》
《唐皇遊月殿》
《李剛三打白狐仙》
《桃花扇》
《荊釵記》
《大唐風雲會》
《盛世梨園》
《挪亞方舟》

影視出演

電視劇 
民間傳奇
文天祥	 	 
七世姻緣	 	 
鱷魚淚	 	 
天蠶變

電影 
黃飛鴻戲棚伏虎	 	 
飛頭公主滴血救親	 	 
飛頭公主雷電鬥飛龍	 	 
飛劍神龍	 	 
大鄉里與掃街添	 	 
魂魄唔齊	
流浪漢世界盃

攷

千歲粵劇研究院

類:黃氏
類:香港粵劇演員
類:番禺人